**INFORMACIJA O IMPLEMENTACIJI ZAKONA O PROVOĐENJU KONTROLE ZAKONITOSTI KORIŠTENJA PRAVA IZ OBLASTI BRANILAČKO INVALIDSKE ZAŠTITE ZA PERIOD JANUAR-MART 2018.GODINE**

**(član 11. Zakona o provođenju kontrole zakonitosti korištenja prava iz oblasti branilačko invalidske zaštite „Službene novine Federacije Bosne i Hercegovine“ broj: 82/09)**

**Broj: 01/01-14-2543/18**

**Sarajevo,maj 2018. godine**

SADRŽAJ

|  |  |
| --- | --- |
| Uvod | 3 |
| 1.Realizacija Zakona o reviziji za period januar-mart 2018. godine  | 3 |
| Tabelarni prikaz sa brojčanim pokazateljima predmeta u kojima su revizorski timovi postupak kontrole okončali izdavanjem naloga. | 3 |
| 1.2. Tabelarni pregled predmeta svih kategorija ukupno kontrolisani i nekontrolisani od početka revizije do 31.3.2018. godine. | 4 |
| Penzije ostvarene po povoljnijim uvjetima. | 6 |
| Pokazatelji o II i III fazi revizije za I kvartal 2018. godine i ukupno od početka revizije do 31.3.2018. godine. | 6 |
| Pokazatelji o radu ljekarske komisije Instituta u postupku po Zakonu o reviziji | 8 |
| 3. Uočene pojave koje utiču na proces provođenja Zakona i prijedlozi za njihovo prevazilaženje | 9 |
| 3.1. Realizacija Presuda Ustavnog suda Federacije BiH | 9 |
| 3.1.1.Presude ustavnog suda pojedinačno | 9 |
| 4. Rad Revizorskog tima za koordinaciju | 10 |
| 5. Angažovanje diplomiranih pravnika i drugih po ugovoru o djelu i volontera | 11 |
| 6. Dinamički plan kontrole zakonitosti korištenja prava iz oblasti branilačko-invalidske zaštite | 12 |
| 6.1. Realizacija Dinamičkog plana za I kvartal 2018.godine | 12 |
| 6.2. Izmjena dinamičkog plana za 2018. godinu | 13 |
| 7. Realizacija dosadašnjih zaključaka Vlade Federacije BiH | 15 |
| 8. Završna razmatranja | 15 |
|  |  |
|  |  |
|  |  |
|  |  |
|  |  |
|  |  |
|  |  |

**INFORMACIJA O IMPLEMENTACIJI ZAKONA O PROVOĐENJU KONTROLE ZAKONITOSTI KORIŠTENJA PRAVA IZ OBLASTI BRANILAČKO INVALIDSKE ZAŠTITE ZA PERIOD JANUAR-MART 2018.GODINE**

**(član 11. Zakona o provođenju kontrole zakonitosti korištenja prava iz oblasti branilačko- invalidske zaštite „Službene novine Federacije Bosne i Hercegovine“, broj: 82/09)**

#

#  Uvod

Zakon o provođenju kontrole zakonitosti korištenja prava iz oblasti branilačko-invalidske zaštite objavljen je u Službenim novinama Federacije BiH, broj: 82/09 (u daljem tekstu: Zakon o reviziji). Pripreme za početak realizacije, donošenje podzakonskih akata i formiranje revizorskih timova trajalo je do 05.07.2010. godine, kada je zvanično počela provedba Zakona o reviziji.

Članom 11.stav 2. Zakona o reviziji propisano je obaveza Federalnog ministarstva za pitanja boraca i invalida odbrambeno – oslobodilačkog rata (u daljem tekstu: Federalno ministarstvo) da Vladi Federacije Bosne i Hercegovine dostavlja informaciju o postignutim rezultatima revizije najmanje tromjesečno.

Od početka implementacije Zakona o reviziji (05.07.2010.) Vlada Federacije Bosne i Hercegovine je dosada razmatrala i usvojila 32 informaciju o njegovom provođenju.

U informacijama su detaljno opisane faze vršenja kontrole zakonitosti, prikazan broj pregledanih predmeta za koje su izdani nalozi za izdavanje uvjerenja na obrascu FMB 1, FMB 2, te obrazloženi problemi u vezi sa provođenjem kontrole zakonitosti sa prijedlozima za prevazilaženje istih.

U ovoj informaciji prikazani su rezultati primjene Zakona o reviziji za period 1.1.2018.do 31.3.2018. godine, kao i ukupan broj predmeta svih kategorija kontrolisanih i nekontrolisanih od početka revizije do 31.3.2018. godine.

#

# 1.Realizacija Zakona o reviziji za period januar-mart 2018. godine

# 1.1. Tabelarni prikaz sa brojčanim pokazateljima predmeta u kojima su revizorski timovi postupak kontrole okončali izdavanjem naloga.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |
|  | **Lična invalidnina** | **Porodična invalidnina** | **Povoljnije penzije** | **Odlikovanje** |   |
| Općina | Nalog za obrazac FMB1 | Nalog za obrazac FMB2 | UKUPNO pregledanih | Nalog za obrazac FMB1 | Nalog za obrazac FMB2 | UKUPNO pregledanih | Nalog za obrazac FMB1 | Nalog za obrazac FMB2 | UKUPNO pregledanih | Nalog za obrazac FMB1 | Nalog za obrazac FMB2 | UKUPNO pregledanih | **UKUPNO** |
| **UKUPNO** | **68** | **0** | **68** | **351** | **0** | **351** | **273** | **0** | **273** | **87** | **0** | **87** | **779** |
|  |  |  |  |  |  |  |  |  |  |  |  |  |  |

Iz tabelarnog prikaza vidljivo je da su revizorski timovi u prvom kvartalu 2018. godine postupak kontrole okončali u ukupno 779 predmeta.

Od tog broja: - 68 predmeta su predmeti korisnika prava na ličnu invalidninu,

- 351 predmet su predmeti korisnika prava na porodičnu invalidninu,

- 273 predmeta su predmeti korisnika koji su ostvarili pravo na penziju pod povoljnijim uvjetima,

- 87 predmeta su predmeti korisnika prava na mjesečni novčani dodatak po osnovu dodjeljenog najvišeg ratnog priznanja ili odlikovanja.

Što se tiče strukture naloga kojima su postupci kontrole okončavani vidljivo je da je u svih 779 predmeta postupak kontrole okončan nalogom za izdavanje uvjerenja na Obrascu FMB 1,

# 1.2. Tabelarni pregled predmeta svih kategorija ukupno kontrolisani i nekontrolisani od početka revizije do 31.3.2018. godine.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |
|  | **Lična invalidnina** | **Porodična invalidnina** | **Povoljnije penzije** | **Odlikovanja** |
| Kanton | Pregledano 23.01.2018 | Nije 31.03.2018 | Ukupno 30.06.2010 | Pregledano 23.01.2018 | Nije 31.03.2018 | Ukupno 30.06.2010 | Pregledano 31.03.2018 | Nije 31.03.2018 | Ukupno 30.06.2010 | Pregledano 23.01.2018 | Nije 31.03.2018 | Ukupno 30.06.2010 |
| USK | 4812 | 6 | 4818 | 5191 | 38 | 5229 | 1941 | 24 | 1965 | 372 | 48 | 420 |
| POSAVSKI | 3106 | 43 | 3149 | 1293 | 37 | 1330 | 823 | 57 | 880 | 292 | 4 | 296 |
| TUZLANSKI | 7074 | 16 | 7090 | 10877 | 176 | 11053 | 3967 | 111 | 4078 | 371 | 43 | 414 |
| ZE-DO | 6681 | 10 | 6691 | 5856 | 19 | 5875 | 5477 | 55 | 5532 | 460 | 58 | 518 |
| BOSANSKO PODRINJSKI | 718 | 0 | 718 | 1060 | 0 | 1060 | 1263 | 1 | 1264 | 60 | 6 | 66 |
| SBK | 7126 | 30 | 7156 | 5343 | 181 | 5524 | 5848 | 58 | 5906 | 530 | 44 | 574 |
| HNK | 9023 | 71 | 9094 | 3328 | 55 | 3383 | 5118 | 96 | 5214 | 812 | 104 | 916 |
| ZHK | 4411 | 114 | 4525 | 326 | 59 | 385 | 1778 | 129 | 1907 | 506 | 17 | 523 |
| SARAJEVSKI | 10196 | 39 | 10235 | 12172 | 78 | 12250 | 5551 | 7 | 5558 | 669 | 269 | 938 |
| KANTON 10 | 1073 | 9 | 1082 | 393 | 11 | 404 | 645 | 12 | 657 | 247 | 15 | 262 |
| BRČKO D. | 882 | 5 | 887 | 726 | 7 | 733 | 394 | 24 | 418 | 74 | 4 | 78 |
| UKUPNO | 55102 | 343 | 55445 | 46565 | 661 | 47226 | 32805 | 574 | 33379 | 4393 | 612 | 5005 |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| pregledano | 138865 |  |  |  |  |  |  |  |  |  |  |  |
| ostaje | 2190 |  |  |  |  |  |  |  |  |  |  |  |
|  |  |  |  |  | UKUPNO SVI | 141055 |  |  |  |  |  |
|  |  |  |  |  |  |  |  |  |  |  |  |  |
|  |
|  |  |  |  |  |  |  |  |  |  |  |

Iz tabelarnog prikaza vidljivo je da je od početka primjene Zakona o reviziji do 31.3.2018. godine postupak kontrole okončan u 138865 predmeta korisnika nekog od prava ostvarenog na osnovu propisa koji podliježu reviziji.

Od tog broja:

- 55102 predmeta su predmeti korisnika prava na ličnu invalidninu,

- 46565 predmeta su predmeti korisnika prava na porodičnu invalidninu,

- 32805 predmeta su predmeti korisnika koji su ostvarili pravo na penziju pod povoljnijim uvjetima,

- 4393 predmeta su predmeti korisnika prava na mjesečni novčani dodatak – nosioci najviših ratnih priznanja i odlikovanja.

Nadalje je vidljivo da će 2190 predmeta u narednom periodu biti predmetom kontrole od strane revizorskih timova za kontrolu.

Od tog broja:

- 343 predmeta su predmeti korisnika prava na ličnu invalidninu,

- 661 predmeta su predmeti korisnika prava na porodičnu invalidninu.

- 574 predmeta su predmeti korisnika koji su ostvarili pravo na penziju pod povoljnijim uvjetima,

- 612 predmeta su predmeti korisnika prava na mjesečni novčani dodatak po osnovu dodjeljenog najvišeg ratnog priznanja ili odlikovanja.

**1.3. Penzije ostvarene po povoljnijim uvjetima.**

Po podacima sa kojima raspolaže ovo Ministarstvo na početku revizije struktura ostvarenih prava na penziju pod povoljnijim uvjetima je bila slijedeća:Uredba I 985 korisnika,Uredba II 4.512 korisnika, Uredba III 5.042 korisnika,Zakon o pravima demobilisanih boraca 3.849 korisnika koji su ispunili uslove po Zakonu PIO/MIO,Zakon o pravima demobilisanih boraca 6.608 korisnika koji nisu ispunili uslove po Zakonu PIO/MIO,Zakon o povoljnijem prijevremenom penzionisanju 8.147 korisnika, Zakon o pravima branilaca i članova njihovih porodica 4.236 korisnika (985+4.512+5.042+3.849+6.608+8.147+4.236=33.379).

Po podacima Federalnog zavoda za PIO/MIO zaključno sa mjesecom martom 2018. godine isplaćeno je:

-11518 penzija korisnicima po članu 3. Zakona o prijevremenom povoljnijem penzionisanju branilaca odbrambeno –oslobodilačkog rata,

-12354 penzije korisnicima po članu 4., 9. stav 2. i članu 14. stav 2. Zakona o prijevremenom povoljnijem penzionisanju branilaca odbrambeno –oslobodilačkog rata,

-4.279 penzija korisnicima koji su to pravo ostvarili po osnovu Zakona o pravima branilaca i članova njihovih porodica,

-10113 penzija korisnicima koji su to pravo ostvarili po osnovu Zakona o pravima demobilisanih branilaca i članova njihovih porodica, od čega je 6108 korisnika ispunilo uvjete po Zakonu o PIO/MIO.

FZ PIO/ MIO je do 31.3.2018. godine zaprimio 1.241 Uvjerenje na Obrascu FMB 2.

Od ukupnog broja zaprimljenih Uvjerenja FMB 2, FZ MIO/PIO je postupio u 1061 predmetu, a za 180 dostavljenih Uvjerenja FMB2 nakon objavljivanja presuda Ustavnog suda FBiH (presuda U-7/12 od 22.11.2012., koja je objavljena 06.01.2013. godine i presuda broj U-17/12 od 7.2.2013. godine, objavljena 27.03.2013. godine) još uvijek nije postupljeno iz razloga provođenja postupka implementacije istih.

Od 1061 obrađenog predmeta, u ponovnom postupku dostavljeno je Uvjerenje FMB1 za 396 korisnika, za 13 korisnika je donesena presuda nadležnog suda o ponovnom uspostavljanju prava i za 4 korisnika je promjenjen osnov za priznavanje prava na penziju, pa je za 413 korisnika ponovo uspostavljena isplata, odnosno priznato pravo. Za 204 korisnika je dostavljeno Uvjerenje FMB2, ali su isti ostvarili pravo po drugom propisu.

**2. Pokazatelji o II i III fazi revizije za I kvartal 2018. godine i ukupno od početka revizije do 31.3.2018. godine.**

U I kvartalu 2018. godine Sektoru za upravno rješavanje ovog Ministarstva na provođenje II i III faze revizije dostavljeno je 296 spisa predmeta lične invalidnine.

U navedenom kvartalu ovaj Sektor postupao je u ukupno 2212 predmeta. Od navedenog broja:

- u 8 predmeta doneseno je rješenje o ukidanju priznatih prava na osnovu izdatog uvjerenja na Obrascu FMB 2,

- u 7 predmeta porodične invalidnine nakon izdavanja uvjerenja na Obrascu FMB 1 postupak kontrole okončan stavljanjem klauzule o izvršenoj reviziji,

- u 713 predmeta lične/porodične invalidnine nakon izdavanja uvjerenja na Obrascu FMB 1 i nalaza i mišljenja ljekarske komisije postupak kontrole okončan stavljanjem klauzule o izvršenoj reviziji, potvrđen obim priznatih prava,

- u 43 predmeta lične invalidnine doneseno rješenje o prestanku priznatih prava na osnovu ocjene ljekarske komisije Instituta,

- u 171 predmetu lične invalidnine donesena su rješenja kojim je utvrđen manji obim prava u skladu sa ocjenom ljekarske komisije Instituta,

- u 11 predmeta lične invalidnine donesena su rješenja kojim je utvrđen veći obim prava u skladu sa ocjenom ljekarske komisije Instituta,

- 14 predmeta vraćeno nadležnoj općinskoj službi utvrđen prestanak prava zbog smrti, privremeno priznata prava ili je pravo prestalo u nekom od ranije provedenih postupaka,

- u 96 predmeta donesena su rješenja ili je data saglasnost u izvršenju presuda Vrhovnog suda FBiH (ovaj broj uračunat je u broj predmeta u kojim je postupak revizije okončan),

- 45 predmeta vraćeno je Sektoru za normativno pravne i opće poslove, radi otklanjanja nedostataka i greški učinjenih u I fazi revizije,

- 1200 predmeta obrađen i upućeno ljekarskim komisijama Instituta radi davanja nalaza, mišljenja i ocjene,

- 1653 predmeta su zaprimljeni i dati u rad nakon pribavljenog nalaza, ocjene i mišljenja nadležne ljekarske komisije Instituta,

- u 26 predmeta u postupcima izvršenja sudskih presuda i nakon pribavljanja nalaza i mišljenja ljekarskih komisija od korisnika prava je zatraženo izjašnjavanje prije donošenja rješenja.

Iz naprijed navedenih pokazatelja vidljivo je da je u I kvartalu 2018. godine ovaj Sektor u 967 predmeta okončao postupak revizije bilo donošenjem rješenja, stavljanjem klauzule o izvršenoj reviziji (saglasnost) ili vraćanjem predmeta nadležnoj općinskoj službi iz razloga što je utvrđeno da je korisniku prava isto prestalo.

Od početka provođenja II faze revizije 15.3.2011. godine do 31.3.2018. godine Sektor za upravno rješavanje zaprimio je 48753 spisa predmeta lične i porodične invalidnine.

Od navedenog broja ukupno je riješeno 41467 predmeta donošenjem upravnog akta- rješenja, stavljanjem štambilja o izvršenoj reviziji ili vraćanjem nadležnoj općinskoj službi uz konstataciju da je korisnik umro, privremeno priznato pravo ili mu je pravo prestalo ranije.

Od naprijed navedenog broja riješenih predmeta:

-u 1438 predmeta donesena su rješenja o ukidanju priznatih prava na osnovu izdatog uvjerenja na Obrascu FMB 2,

-u 675 predmeta porodične invalidnine nakon izdavanja uvjerenja na Obrascu FMB 1 postupak kontrole okončan stavljanjem klauzule o izvršenoj reviziji,

-u 27245 predmeta lične i porodične invalidnine nakon izdavanja uvjerenja na Obrascu FMB 1 i nalaza i mišljenja ljekarske komisije postupak kontrole okončan stavljanjem klauzule o izvršenoj reviziji,

-u 3878 predmeta lične invalidnine doneseno je rješenje o prestanku priznatih prava na osnovu nalaza i mišljenja ljekarske komisije Instituta,

-u 7130 predmeta donesena su rješenja kojim je utvrđen manji obim prava u skladu sa nalazom i mišljenjem ljekarske komisije Instituta,

- u 569 predmeta donesena su rješenja kojim je utvrđen veći obim prava u skladu sa nalazom i mišljenjem ljekarske komisije Instituta,

- u 2116 predmeta donesena su rješenja ili je stavljena klauzula o izvršenoj reviziji-saglasnost u izvršenju presuda Vrhovnog suda FBiH i na osnovu nalaza i mišljenja konzilijarne ljekarske komisije ( ovaj broj uračunat je u broj predmeta u kojim je postupak kontrole okončan donošenjem rješenja ili stavljanjem klauzule o izvršenoj reviziji)

Od ukupno zaprimljenog broja predmeta:

- 267 predmeta je vraćeno nadležnoj općinskoj službi, utvrđen prestanak prava zbog smrti ili drugih razloga,

- 240 predmeta ustupljeno Sektoru za normativno pravne i opće poslove, radi otklanjanja nedostataka učinjenih u I fazi revizije ili zbog pribavljanja izjašnjenja korisnika prava,

- 46630 predmeta je obrađeno i upućeno ljekarskim komisijama Instituta radi davanja nalaza i mišljenja,

- 42251 predmet je zaprimljen i dat u rad nakon pribavljanja nalaza i mišljenja nadležne ljekarske komisije,

- u 4379 predmeta čeka se nalaz, ocjena i mišljenje nadležne ljekarske komisije Instituta.

**2.1. Pokazatelji o radu ljekarske komisije Instituta u postupku po Zakonu o reviziji**

U periodu od 29.04.2011. godine (prvi put dostavljeni predmeti Institutu) do 31.3.2018. godine Ljekarskoj komisiji Instituta za medicinsko vještačenje po Zakonu o provođenju kontrole zakonitosti korištenja prava iz oblasti branilačko-invalidske zaštite (u daljem tekstu:LJKZKZ) dostavljeno je ukupno 46630 predmeta. Od tog broja u izvještajnom periodu dati su nalazi i mišljenja u ukupno 42251 predmetu. Iz naprijed navedenog proizilazi da se sa 31.3.2018. godine kod LJKZKZ nalazi 4379 predmeta u kojima nije okončano medicinsko vještačenje, radi se o predmetima lične invalidnine.

U I kvartalu 2018. godine: LJKZKZ je Sektor za upravno rješavanje dostavio ukupno 1200 predmeta lične invalidnine, a ista je u 1653 predmeta lične invalidnine dala nalaze i mišljenja.

Analiza datih nalaza i mišljenja navedene Ljekarske komisije Instituta je slijedeća:

-od ukupno 42251 datih nalaza i mišljenja, procenti invaliditeta po nalazima i mišljenjima LJKZKZ u odnosu na utvrđene konačnim rješenjima u predmetima lične invalidnine su: isti u 29542 predmeta; veći u 567 predmeta; manji u 7577 predmeta; ukinuti u 4565 predmeta.

-u ukupno datih 28 nalaza i mišljenja u predmetima porodične invalidnine (uzročno-posljedična veza između smrti RVI i osnova po kojem mu je bilo priznato svojstvo RVI i nesposobnost za privređivanje) stanje u odnosu na utvrđeno konačnim rješenjima je slijedeće: isto u 23 predmeta; ukinuto u 5 predmeta.

U I kvartalu 2018. godine**:** od ukupno 1653 nalaza i mišljenja datih u ovom periodu, sve u predmetima ličine invalidine, procenti invaliditeta po nalazima i mišljenjima LJKZKZ u odnosu na utvrđene konačnim rješenjima su: isti u 1158 predmeta; veći u 14 predmeta; manji u 344 predmeta; ukinuti u 137 predmeta.

Pri ocjeni ortopedskog dodatka i dodatak za njegu i pomoć od drugog lica stanje je slijedeće:

a) Ortopedski dodatak od početka druge faze revizije do 31.3.2018. godine je cijenjen u ukupno 8582 predmeta korisnika prava na ličnu invalidninu, pri čemu je: postojeći stepen potvrđen u 7164 predmeta, povećan stepen ortopedskog dodatka u 83 predmeta, smanjen u 150 predmeta, ukinut u 1019 predmeta, prvi put utvrđen u 166 predmeta.

U I kvartalu 2018. godine:Ortopedski dodatak je cijenjen u ukupno 306 predmeta korisnika prava na ličnu invalidninu, pri čemu je: postojeći stepen potvrđen u 244 predmeta, povećan stepen ortopedskog dodatka u 1 predmetu, smanjen u 4 predmeta, ukinut u 44 predmeta, prvi put utvrđen u 13 predmeta.

b) Dodatak za njegu i pomoć od drugog lica od početka druge faze revizije do 31.3.2018. godine je cijenjen u ukupno 838 predmeta korisnika prava na ličnu invalidninu, pri čemu je: postojeći stepen tuđe njege potvrđen u 749 predmeta, povećan u 10 predmeta, smanjen u 39 predmeta, ukinut u 33 predmeta, prvi put utvrđen u 7 predmeta.

U I kvartalu 2018. godine: Dodatak za njegu i pomoć od drugog lica je cijenjen u ukupno 8 predmeta korisnika prava na ličnu invalidninu, pri čemu je: u 7 predmeta potvrđen postojeći stepen tuđe njege, povećan u 0 predmeta, smanjen u 0 predmeta, ukinut u 1 predmetu i prvi put utvrđen u 0 predmeta.

# 3. Uočene pojave koje utiču na proces provođenja Zakona i prijedlozi za njihovo prevazilaženje

3.1.**Realizacija Presuda Ustavnog suda Federacije BiH**

Ustavni sud Federacije Bosne i Hercegovine donio je presude br.: U-7/12, U-17/12, U-11/12, U-22/12, U-8/13, 52/13 kojima je utvrdio da pojedine odredbe zakona iz oblasti branilačko-invalidske zaštite i uredbe nisu u saglasnosti sa Ustavom Federacije Bosne i Hecregovine.

 3.1.1. Presude ustavnog suda pojedinačno

Presudom Ustavnog suda Federacije Bosne i Hercegovine, broj: U-7/12 od 20.11.2012. godine, koja je objavljena “Službenim novinama Federacije BiH”, broj: 4/13 , utvrđeno je da član 9. Zakona o provođenju kontrole zakonitosti korištenja prava iz oblasti branilačko-invalidske zaštite (“Službene novine Federacije BiH”, broj: 82/09), u dijelu koji glasi: ”ili su izdata u upravnom postupku samo na osnovu izjava svjedoka, potvrde boračkog udruženja ili na osnovu medicinske dokumentacije, a u suprotnosti su sa evidencijama o neisplaćenim vojničkim platama”, nije u saglasnosti sa Ustavom Federacije BiH.

 Status realizacije Presude: Nije realizovana.

Presudom Ustavnog suda Federacije Bosne i Hercegovine, broj: U-17/12 od 07.02.2013. godine, koja je objavljena u “Službenim novinama Federacije BiH”, broj: 24/13 , utvrđeno je da član 5. stav 2. u dijelu koji glasi: “Pisanim dokaznim sredstvom u smislu ovog zakona ne smatra se izjava stranke i drugih lica bez obzira na to u kojem je obliku saopštena” i član 7. st. 2. i 3. u dijelu koji glasi: ” i samo riješiti upravnu stvar bez pozivanja korisnika prava po bilo kojem osnovu” Zakona o provođenju kontrole zakonitosti korištenja prava iz oblasti branilačko-invalidske zaštite (“Službene novine Federacije BiH”, broj:82/09), nisu u saglasnosti s članom 6. stav 1. Evropske konvencije o zaštiti ljudskih prava i osnovnih sloboda.

Status realizacije Presude: Nije realizirana.

Presudom Ustavnog suda Federacije Bosne i Hercegovine, broj: U-22/12 od 18.12.2012. godine, koja je objavljena u “Službenim novinama Federacije BiH”, broj: 12/13,utvrđeno je da Uredba o privremenom preuzimanju dijela funkcija prijašnjeg Federalnog ministarstva odbrane iz oblasti vojnih evidencija (“Službene novine Federacije BiH”, broj: 53/12), nije u saglasnosti sa Ustavom Federacije Bosne i Hercegovine.

Presudom Ustavnog suda F BiH broj: 52/13 od 11.02.2014. godine, koja je objavljena u “Službenim novinama Federacije BiH”, broj18/14 utvrđeno je da Uredba o privremenom preuzimanju dijela funkcija prijašnjeg Federalnog ministarstva odbrane iz oblasti vojnih evidencija (“Službene novine Federacije BiH”, broj: 67/13) nije u saglasnosti sa Ustavom. Prenos funkcija prijašnjeg Federalnog ministarstva odbrane treba izvršiti isključivo putem zakona.

Status realizacije Presude: Nije realizirana.

# 4. Rad Revizorskog tima za koordinaciju

Revizorski tim za koordinaciju imenovan je Odlukom predsjednika Federacije BiH br: 01-02-490/15 od 29.05.2015. godine, broj: 01-02-490/15 od 29.05.2015. godine i broj: 01-02-490-05/15 od 19.5.2016. godine u sastavu: Pavo Šljivić, Halil Ćućurović, Lazar Martinović, Isad Smajlović, Miroslav Škoro, Esad Crnica, Marija Ćelam i Elvir Međuseljac.

Revizorski tim za koordinaciju u okviru svojih nadležnosti realizovao je sljedeće aktivnosti:

|  |  |
| --- | --- |
| REALIZOVANE AKTIVNOSTI RT ZA KOORDINACIJU ZA PERIOD JANUAR –MART 2018.GODINE | BROJ |
| 1 | ODRŽANE SJEDNICE RT ZA KOORDINACIJU | 9 |
| 2 | ODRŽANI SASTANCI SA PREDSTAVNICIMA MINISTARSTVA | 3 |
| 3 | IZVRŠENI NADZORI RADA RT ZA KONTROLU | 3 |
| 4 | ODGOVORI PO ZAHTJEVIMA STRANAKA | 38 |
| 5 | PREGLEDANI PREDMETI UPUĆENI RT ZA KOORDINACIJU NA ODLUČIVANJE | 66 |

# 5. Angažovanje diplomiranih pravnika i drugih osoba po ugovoru o djelu i volontera

U toku I kvartala 2018.godine angažovan je, uz prethodnu saglasnost Vlade Federacije BiH, određeni broj volontera i ugovora o djelu radi podrške u provođenju Zakona o reviziji. Jedan broj bio je angažovan u sjedištu Ministarstva,a jedan broj na terenu u organizacionim jedinicama koje Ministarstvo ima u svakoj općini i sjedištima kantona. Broj angažovanih lica kreće se u okviru i prema saglasnosti Vlade Federacije BiH date ovom Ministarstvu za angažovanje određenog broja lica po ugovoru o djelu ili ugovoru o volontiranju kojim se osigurava neometano funkcioniranje ključnih sektora Federalnog ministarstva u uslovima znatnog povećanja obima posla zbog provođenja Zakona o reviziji.

Obzirom da u narednom periodu, odnosno 2018. godini neće doći do smanjenja obima poslova na provedbi Zakona reviziji Ministarstvo će i dalje nastaviti sa angažmanom do 30 diplomiranih pravnika i diplomanata drugih društvenih znanosti po ugovoru o djelu, do 20 volontera (VSS-dipl.pravnici, ecc i društvene nauke) i do 12 izvršitelja SSS po ugovoru o djelu za obavljanje poslova prijevoza revizorskih timova i drugih poslova u vezi sa izvršenjem Zakona o reviziji, za šta je Vlada Federacije BiH već dala saglasnost.

# 6. Dinamički plan kontrole zakonitosti korištenja prava iz oblasti branilačko-invalidske zaštite

**6.1. Realizacija Dinamičkog plana za I kvartal 2018. godine.**

Zakon o reviziji donesen je kao rezultat potrebe da se izvrši sveobuhvatna kontrola službenih evidencija i dokumentacije, koja je poslužila kao osnov za sticanje prava na ličnu invalidninu, porodičnu invalidninu, mjesečni novčani dodatak i starosnu penziju pod povoljnijim uslovima, kao i kontrola ispravnosti postupaka priznavanja pomenutih prava i utvrđivanja stepena tjelesnog oštećenja radi priznavanja svojstva ratnog vojnog invalida.Vlada Federacije BiH je razmatrajući informaciju o reviziji za IV kvartal 2017.godine dala saglasnost za Dinamički plan realizacije Zakona o reviziji za 2018. godinu.

* u I fazi koja podrazumjeva rad revizorskih timova u općinskim službama za boračko invalidsku zaštitu, FZ PIO/MIO i u grupama za pitanja evidencija iz oblasti vojne obaveze, u I kvartalu 2018. godine kontrola zakonitosti (I faza revizije) okončana je u 779 od planiranih 1200 predmeta, odnosno 421 predmet manje od dinamičkim planom planiranog broja.

Razlozi zbog kojih revizorski timovi za kontrolu nisu dostigli Dinamičkim planom zadate parametre su slijedeći:

* teritorijalna udaljenost općina u kojim je preostao manji broj predmeta lične i porodične invalidnine (puno veći utrošak vremena na dolazak do općina, nego na rad na predmetima),
* nedostupnost spisa predmeta za kontrolu u općinskim službama za boračko-invalidsku zaštitu i FZ PIO/MIO (spisi na sudu, uništeni, nepoznato gdje se nalaze, nekooperativnost općinskih službi i djelatnika FZ PIO/MIO i dr.),
* greške u evidenciji predmeta u kojim postupak kontrole nije okončan i prelazak iz jedne, lične u porodičnu, u drugu kategoriju korisnika prava (postupak kontrole ranije okončan, a nije evidentirano u evidenciji, nemogućnost utvrđivanja osobe od koje trenutni korisnik izvodi i koristi paravo, specifičnost organizacije rada FZ PIO/MIO-npr. za osobu sa prebivalištem u Bihaću o pravu na povoljniju penziju odlučivala kantonalna administrativna služba Travnik, pa ako se još radi o pripadniku HVO-e tad nije ni Travnik već Mostar i dr.),
* rad na predmetima u izvršenju sudskih presuda, ponovni postupci.

- u II fazi koja podrazumjeva upućivanje na Institut i davanje nalaz i mišljenja Instituta za medicinsko vještačenje u I kvartalu 2018. godine Institutu je dostavljeno 1200 predmet lične invalidnine, od planiranih 2400, odnosno 1200 predmeta manje od planiranog broja, dok su ljekarske komisije Instituta u 1653 predmeta dale nalaz i mišljenje od planiranih 2400 predmeta, odnosno 747 predmeta manje od planiranog broja.

Razlozi zbog kojih Dinamički plan II faze nije ispunjen su slijedeći:

* ograničeni prostorni kapaciteti Instituta za prijem većeg broja predmeta i uz dostavu predmeta u ovako smanjenom obimu kod Instituta se konstantno nalazi oko 4000 predmeta,
* u mjesecu januaru, zbog završetka budžetske godine, težište aktivnosti Ministarstva bilo je na realizaciji “Transfera za rješavanje socijalno-statusnih pitanja branilaca i članova njihovih porodica”,
* organizacioni nedostatci Instituta u smislu stvaranja predpostavki za davanje planiranog broja nalaz i mišljenja od strane nadležne ljekarske komisije.
* u III fazi koja podrazumjeva završetak rada na predmetu odnosno donošenje akta kojim će postupak revizije biti okončan u I kvartalu 2018. godine ukupno je okončano 967 predmeta od planiranih 3000, odnosno 2033 predmeta manje od planiranog broja.

Razlozi zbog kojih Dinamički plan III faze nije ispunjen su slijedeći:

* u mjesecu januaru, zbog završetka budžetske godine, težište aktivnosti i angažman personala Ministarstva bio je na realizaciji “Transfera za rješavanje socijalno-statusnih pitanja branilaca i članova njihovih porodica”,
* smjena personala i uvođenje istog u procese i poslove vezane za provođenje Zakona o provođenju kontrole zakonitosti korištenja prava iz oblasti boračko-invalidske zaštite.

**6.2. Izmjena Dinamičkog plana za 2018. godinu za period maj-decembar.**

Dinamičkim planom kontrole zakonitosti korištenja prava iz oblasti branilačko-invalidske zaštite za 2018. godinu planiran je rad dva revizorska tima na realizaciji I faze revizije zaključno sa mjesecom julom, dinamika dostavljanja Institutu od 800 predmeta mjesečno i isti broj predmeta u kojim su dati nalazi i mišljenja Instituta, kao i 1000 predmeta u kojim je postupak kontrole zakonitosti okončan.

Međutim, na osnovu u ovoj Informaciji naprijed iznesenih pokazatelja o broju predmeta u kojim su revizorski timovi okončali postupak kontrole i objektivnih razloga zbog kojih nisu postigli planiranu normu okončanih predmeta, a imajući u vidu specifičnosti preostalih predmeta u kojim se kontrola treba okončati, planirano je da isti nastave sa radom i u mjesecu avgustu i septembru, kada bi se na postojeći način I faza revizije trebala okončati.

Iz istih razloga Donesena je i Odluka o izmjeni i dopuni Odluke o osiguranju kadrovskih i materijalnih predpostavki za provođenje Zakona o reviziji, kojom je smanjenja mjesečna norma broja kontrolisanih predmeta neophodnog za ostvarivanje prava na isplatu mjesečne novčane naknade sa 300 na 200 kontrolisanih predmeta, a obzirom da Revizorski timovi rješavaju u postupcima po žalbama i ponovnim postupcima po sudskim presudama Odluka je dopunjena sa odredbama da pravo na isplatu mjesečne naknade ostvaruje i Revizorski tim koji okonča 40 predmeta u ponovnom postupku po žalbama ili sudskim presudama.

Na osnovu pokazatelja koji se odnose na realizaciju Dinamičkog plana II faze revizije za I kvartal 2018 i razloga njegovog neispunjenja, planirane su izmjene Dinamičkog plana za period maj – decembar 2018 godine.

Izmjene se odnose se na smanjenje planiranog broja predmeta koje Ministarstvo mjesečno treba dostaviti Institutu radi davanja nalaz i mišljenja, kao i na planirani broj predmeta u kojim Institut treba dati nalaz i mišljenje.

Razlozi za umanjenje mjesečnog broja predmeta koje treba dostaviti Institu su: ograničeni prostorni kapaciteti Instituta za prijem većeg broja predmeta, zaključno sa 31.3.2018. kod Instituta se nalazi 4379 predmeta, organizacioni nedostatci Instituta za davanje planiranog broja nalaz i mišljenja.

Razlozi za umanjenje mjesečnog broja predmeta u kojim Institut treba dati nalaz i mišljenje su: Programom rada Instituta za 2018. godinu od 23.1.2018. godine, na koji je Vlada Federacije Bosne i Hercegovine dala saglasnost, Institut je planirao da mjesečno daje 700 nalaza i mišljenja u predmetima iz oblasti boračko-invalidske zaštite.

Na osnovu pokazatelja koji se odnose na realizaciju Dinamičkog plana III faze revizije za I kvartal 2018 u period maj-decembar planirano je umanjenje mjesečnog broja predmeta u kojim bi postupak kontrole zakonitosti trebao biti okončan donošenjem rješenja ili stavljanjem klauzule o izvršenoj reviziji.

Tabelarni prikaz izmjena Dinamičkog plana kontrole zakonitosti korištenja prava iz oblasti branilačko-invalidske zaštite za period maj-decembar 2018. godine.

|  |
| --- |
| IZMJENA DINAMIČKOG PLANA REVIZIJE MAJ-DECEMBAR 2018. GODINE |
| Faza revizije | Izvođač | Broj predmeta po mjesecima | Ukupno  |
| Januar | Februar | Mart | April | Maj | Juni | Juli | Avgust | Septembar | Oktobar | Novembar | Decembar |
| Prva. | 1.Revizorski tim II |  |  |  |  |  |  |  | 200 | 200 |  |  |  | 400 |
| 2.Revizorski tim V |  |  |  |  |  |  |  | 200 | 200 |  |  |  | 400 |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| **Ukupno svi RT** |  |  |  |  |  |  |  | **400** | **400** |  |  |  | **800** |
| Druga | Dostava predmeta Institutu |  |  |  |  | 600 | 600 | 600 | 600 | 600 | 600 | 600 | 600 | **4.800** |
| Dati nalazi i mišljenja Instituta |  |  |  |  | 700 | 700 | 700 | 700 | 700 | 700 | 700 | 700 | **5.600** |
| Treća | Upravno rješavanje |  |  |  |  | 500 | 500 | 500 | 500 | 500 | 500 | 500 | 500 | **4.000** |

Praćenje dinamike revizije vršit će se podnošenjem izvještaja jednom mjesečno, a za izvještavanje o rezultatima revizije po fazama su zaduženi:

* Sektor za normativno-pravne i opšte poslove – rad revizorskih timova I faza
* Sektor za upravno rješavanje – II i III faza
* Institut za medicinsko vještačenje II,
* PIO/MIO,

# 7. Realizacija dosadašnjih zaključaka Vlade Federacije BiH

Ovo je 33.redovna informacija upućena Vladi FBiH koja tretira problematiku Zakona o reviziji. Što se tiče do sada usvojenih zaključaka isti su u potpunosti ili djelimično realizovani.

# 8. Završna razmatranja

Ministarstvo je i u I kvartalu 2018. godine nastavilo sa provođenjem Zakona o reviziji sa akcentom na okončanju prve faze kontrole zakonitosti u predmetima korisnika prava na ličnu, porodičnu invalidninu, prava na mjesečni novčani dodatak i penzija ostvarenih pod povoljnijim uvjetima, te na ažuriranju i sravnjivanju podataka u evidencijama koje se vode u vezi provedbe Zakona o reviziji u cilju dobijanja što tačnijih brojčanih pokazatelja dostignutog nivoa njegove provedbe i izrade planova i smjernica za provedbu istog u narednom periodu.

Opredjeljenje je bilo da dva revizorska tima I fazu revizije okončaju zaključno sa mjesecom julom, međutim iz razloga navedenih u ovoj Informaciji planiran je rad istih zaključno sa mjesecom septembrom.

Od početka revizije zaključno sa 31.3.2018. godine ukupno je pregledano 138.865 predmeta, za pregled ostaje 2190 predmeta, na snazi je 2.055 uvjerenja izdatih na Obrascu FMB 2 (prestanak prava), doneseno je 3.878 rješenja o prestanku prava, 7.130 rješenja kojim je utvrđen manji obim prava, a sve na osnovu nalaza i mišljenja ljekarske komisije(vojni invaliditet ukinut odnosno smanjen)

Uzimajući u obzir u informaciji navedene podatke i preglede da se zaključiti da je Ministarstvo poduzelo i poduzima sve mjere i radnje kako bi se postupak revizije odvijao u skladu sa Zakonom o reviziji i objektivnim mogućnostima.

U smislu svega prednje navedenog Vladi se predlaže da nakon razmatranja usvoji Informaciju o provođenju Zakona o reviziji za period januar-mart 2018. godine, sa slijedećim zaključcima:

**1.**Prihvata se Informacija o implementaciji Zakona o provođenju kontrole zakonitosti korištenja prava iz oblasti branilačko-invalidske zaštite za period 01.januar – 31. mart 2018. godine, te da se ista dostavi Predsjedniku i Potpredsjednicima Federacije Bosne i Hercegovine, Uredu MMF-a, Uredu Svjetske banke u Sarajevu i objavi na web stranici Ministarstva.

**2.**Vlada Federacije BiH daje saglasnost Federalnom ministarstvu za pitanja boraca i invalida odbrambeno-oslobodilačkog rata/Federalnom ministarstvu za pitanja branitelja i invalida domovinskog rata na predložene izmjene Dinamičkog plana realizacije Zakona o provođenju kontrole zakonitosti korištenja prava iz oblasti boračko-invalidske zaštite za period maj-decembar 2018. godine.

**3.**Zadužuje se Institut za medicinsko vještačenje zdravstvenog stanja da preduzme organizacione i sve druge radnje iz svoje nadležnosti u cilju provođenja Dinamičkog plana Zakona o provođenju kontrole zakonitosti korištenja prava iz oblasti branilačko-invalidske zaštite za 2018. godinu.

**4.** Zadužuje se Federalno ministarstvo za pitanja boraca i invalida odbrambeno-oslobodilačkog rata/Federalno ministarstvo za pitanja branitelja i invalida domovinskog da preduzme organizacione i sve druge mjere i radnje iz svoje nadležnosti u cilju provođenja Dinamičkog plana Zakona o provođenju kontrole zakonitosti korištenja prava iz oblasti branilačko-invalidske zaštite za 2018. godinu.

|  |  |
| --- | --- |
| Dostavljeno:- Vlada F BiH- Kabinet ministra- a/a | **M I N I S T A R****Doc. dr. Salko Bukvarević** |